OzLabs/hebrew-wiki-articles huggingface dataset:
טל גרנות-גולדשטיין

טל גרנות-גולדשטיין (נולדה ב-1977) היא מנכ"לית קבוצת HOT.

== ביוגרפיה ==
טל גרנות-גולדשטיין נולדה ב-1977 בפתח תקווה. שירתה בחיל האוויר בחדר המבצעים בטייסת מסוקים. היא בוגרת תואר ראשון במנהל עסקים מהמכללה למנהל.

היא עבדה בחברת אינטרנט זהב כנציגת מכירות, ולאחר מכן ניהלה את חטיבת המכירות של החברה. בשנת 2005 התמנתה לסמנכ"לית משאבי אנוש בחברה והייתה שותפה להליך המיזוג בין החברות 012 סמייל ואינטרנט זהב.

בשנת 2012 מונתה למנכ"לית חברת "אנטריפוינט מערכות" העוסקת בהקמה ותחזוקה של תשתיות מחשוב ארגוניות.

במאי 2015 החלה את עבודתה ב-HOT כראש חטיבת הלקוחות ומשנה-למנכ"ל. בתפקיד זה ניהלה את מחלקות השיווק, שירות הלקוחות והמכירות, שהיו כפופות עד אז למנכ"ל אילן צחי. צחי התפטר מתפקידו באוגוסט 2015 וגרנות-גולדשטיין החליפה אותו. מינויה למנכ"לית עורר מורת רוח בקרב מספר סמנכ"לים בחברה, והם התפטרו מתפקידם.

כאשר מונתה לתפקיד מנכ"לית החברה קיבלה גרנות-גולדשטיין משכורת נמוכה יותר מהמנכ"ל הקודם, מה שעורר ביקורת תקשורתית על אפליית נשים, אך לאחר ארבעה חודשים, בהם הובילה שינויים משמעותיים בחברה, הושווה שכרה לזה של קודמה בתפקיד. כמו כן קיבלה מענק שנתי, ובסך הכל משכורתה של גרנות-גולדשטיין בשנת 2016 הסתכמה ב-3.2 מיליון ש"ח.

בספטמבר 2016 הובילה מהלך שבו חתמה החברה על הסכם שידור לתכני רשת HBO האמריקאית, בהם הסדרות "הסופרנוס", "הסמויה", "עמוק באדמה", "משחקי הכס" ו"וסטוורלד".

בפברואר 2017 יזמה פתיחת מוקד שירות חדש באשדוד, אליו גויסו 150 עובדים חדשים.

במרץ 2017 הכריזה על מותג טלוויזיה חדש בשם "Next" המספק חבילת תכנים לצפייה באמצעות מחשב, סמארטפון או טאבלט.

בכתבת דיוקן ב"ידיעות אחרונות" ציינו מנהלי חברת HOT את הצמיחה בחברה במספר מדדים מאז כניסתה של גרנות-גולדשטיין לתפקיד, ואחד מהם אמר: "טל הצליחה לחולל מהפך מדהים. אני 25 שנה בעולם הטלקום ומעולם לא ראיתי דבר כזה - נעצרה נטישת הלקוחות, ההכנסות חזרו לצמוח, החברה פיתחה תכנים וסדרות חדשים, השיקה ממיר חדש ועוד. מהפך השירות שנעשה כאן עוד יילמד. במושגים עולמיים הוט היום היא סטארט-אפ קטן, אבל היא מאוד גדולה במושגים של מה שניתן ללמוד ממנה."

גרנות-גולדשטיין נשואה ואם לשניים. היא מתגוררת ברמת השרון.

==קישורים חיצוניים==
* 
* 
* 
*

==הערות שוליים==

קטגוריה:דירקטוריות ישראליות
קטגוריה:דירקטורים ישראלים
קטגוריה:HOT
קטגוריה:מנהלות ישראליות
קטגוריה:מנהלים ישראלים
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:ישראליות שנולדו ב-1977
קטגוריה:ישראלים שנולדו ב-1977
השערת קטלן

השערת קטלן או משפט מיהילסקו הייתה השערה בתורת המספרים, שנקראת על שם המתמטיקאי אז'ן שרל קטלן (על אף שהועלתה שנים רבות לפני לידתו) ונותרה כבעיה פתוחה עד שהוכחה על ידי פרדה מיהילסקו בשנת 2002. 

ההשערה טוענת שאין זוג מספרים עוקבים (חוץ מ-8 ו-9) ששניהם חזקות בהן המעריך גדול או שווה 2. 

ההשערה הוכחה חלקית בשלבים במשך מאות שנים, כשאת השלב הראשון הוכיח המתמטיקאי היהודי הרלב"ג. הוא הוכיח שזהו זוג החזקות היחידות העוקבות שבבסיסן 2 ו-3. ההשערה הייתה בעיה פתוחה בתורת המספרים במשך שנים רבות, עד שהוכחה סופית על ידי המתמטיקאי הרומני פרדה מיהילסקו בשנת 2002.

==הכללה==
משערים שלכל מספר טבעי N, יש רק מספר סופי של זוג חזקות שלמות שהרווח ביניהם הוא N.
ל N=1, יש רק פתרון 1 (החזקה הקטנה יותר היא 8) וזוהי השערת קטלן.
דוגמאות לN-ים גדולים יותר: ל: N=2 יש רק פתרון אחד: 25. (כי 5 בריבוע + 2 = 3 בשלישית). ל: N=3 יש 2 פתרונות: 1, 125. ל: N=4 יש 3 פתרונות 4,32,121. מוכרים N-ים שלא מוכר עבורם שום פתרון או הוכח שלא קיים (כמו N=6, N=42).

==לקריאה נוספת==
* "תורת המספרים האלמנטרית", הוצאת האוניברסיטה הפתוחה, 2003

==קישורים חיצוניים==
* 

קטגוריה:תורת המספרים
פינה קופר

דיים פינה קופר ONZ&#x20;DBE (Whina Cooper; 9 בדצמבר 1895 – 26 במרץ 1994) הייתה "קוּיה" (זקנת שבט, מנהיגה) מאורית, שפעלה במשך שנים רבות למען הזכויות של בני עמה, ובמיוחד למען שיפור מצבן של נשים מאוריות. פועלה הרחב הוביל להכרה ארצית ובינלאומית, והיא זכתה בפרסים ואותות מלכותיים מטעם ניו זילנד וכן בכאלה אימפריאליים בריטיים, בנוסף לכבוד שניתן לה על ידי בני עמה, שהעניקו לה את התואר טה והאיה או טה מוטו (Te Whaea o te Motu, "אם האומה").

== תחילת דרכה ==
פינה קופר נולדה בטה קראקה, אשר במחוז הוקיאנגה, בשם הוהפינה טה ואקה, בתם של מורה דת קתולי הרמיה טה ואקה וקארן פאורו קאוואטיהי.

מגיל צעיר היא גילתה עניין בעבודתו של אביה, כמו גם בהיסטוריה וגנאלוגיה. היא עבדה כמורה במשך תקופה, אך כשנהייתה פעילה במאבק הקשור לסכסוך קרקעות מקומי, היא פיתחה עניין באקטיביזם פוליטי, כולל התנגדות פסיבית. היא הובילה מגוון פעילויות קהילתית, אשר הרשימו את הפוליטיקאי סר אפירנה נגאטה, והוא הזמין אותה לאספה מאורית לאומית ב-1932. משם, היא עבדה לצדו כדי לקדם תוכניות פיתוח מאוריות.

== פעילות פוליטית ==
היא עברה לאוקלנד בשנת 1949 לאחר שבעלה השני, ויליאם קופר, נפטר. שם עברה מפעילות פוליטית מקומית ללאומית. בספטמבר 1951 היא נבחרה לנשיאה הראשונה של הארגון החדש הליגה לרווחת נשים מאוריות, אשר קידם נושאים כמו בריאות, דיור, חינוך ורווחה. בשנת 1957 היא פרשה מהתפקיד, והכנס השנתי העניק לה את התואר  טה והאיה או טה מוטו ("אם האומה"), בהכרה על פועלה הרב.

במהלך שנות ה-60, היא המשיכה לעבוד בפרויקטים סביב אוקלנד, והייתה פחות באור הזרקורים הארצי. הדבר השתנה בשנת 1975, כאשר קואליציה של ארגונים מאוריים ביקשה ממנה להוביל אותם במחאה נגד גזילת אדמות מאוריות. היא הסכימה, וארגנה "היקוי" (צעדה) מקצהו הצפוני של האי הצפוני של ניו זילנד ועד לבית הפרלמנט בוולינגטון בקצה השני של האי. כך שבמהלך ספטמבר-אוקטובר 1975, כשהיא כמעט בת 80, קופר הפכה שוב לסמל לאומי מוכר, כאשר צעדה בראש "צעדת האדמה המאורית" לוולינגטון.

==אותות והכרה==
בשנת 1953 מונתה קופר כחברת מסדר האימפריה הבריטית עבור שירותיה לעם המאורי. בשנת 1974, בטקס אותות לכבוד יום הולדתה של המלכה, היא קודמה לדרגת מפקדת מסדר האימפריה הבריטית עבור שירותי רווחה ותרבות לעם המאורי. בשנת 1981, בטקס אותות השנה החדשה, קופר קודמה פעם נוספת לדרגת דיים מפקדת מסדר האימפריה הבריטית ב-6 בפברואר 1991, היא הייתה למינוי ה-20 במספר למסדר ניו זילנד, הכבוד האזרחי הגבוה ביותר שניתן בניו זילנד.

== מותה ==
קופר חזרה למחוז הוקיאנגה בשנת 1983 ונפטרה שם בשנת 1994, בגיל 98.

== לקריאה נוספת ==
* King, Michael (2003). Cooper, Whina 1895 - 1994 (biography of Dame Whina Cooper)

== קישורים חיצוניים ==

* [http://www.teara.govt.nz/en/biographies/5c32/cooper-whina ביוגרפיה של פינה קופר] באתר המילון הביוגרפי של ניו זילנד
* [http://www.nzonscreen.com/title/te-matakite-o-aotearoa-1975 טה Matakite O Aotearoa - מצעד אדמות המאורי], סרט תיעודי על המצעד של 1975, הכולל ראיונות עם פינה קופר
* "[http://www.maoritube.co.nz/news-and-politics/whina-cooper-te-whaea-o-te-motu-1992-documentary/ Whina: Te Whaea o te Motu]", סרט תיעודי על חייה של דיים פינה קופר

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מסדר ניו זילנד
קטגוריה:פמיניסטיות ניו זילנדיות
קטגוריה:מאורים
קטגוריה:ילידות 1895
קטגוריה:נפטרות ב-1994
אלכסיי ווייבודה

אלכסיי איבאנוביץ' ווייבודה (ברוסית: Алексей Иванович Воевода; נולד ב-9 במאי 1980) הוא נהג מזחלות מרוץ לשעבר ומתחרה הורדת ידיים מקצועני רוסי. אלוף אולימפי במרוץ מזחלות לזוגות ובמרוץ מזחלות לרביעיות (אולימפיאדת סוצ'י, 2014), זוכה מדליית כסף במרוץ מזחלות לרביעיות (אולימפיאדת טורינו, 2006), זוכה מדליית ארד במרוץ מזחלות לזוגות (אולימפיאדת ונקובר, 2010), אלוף העולם במרוץ מזחלות לזוגות לשנת 2011 וכן שלוש פעמים אלוף העולם בהורדת ידיים.

==ביוגרפיה==
ווייבודה נולד בצ'רניהיב שבאוקראינה לאם אוקראינית ולאב רוסי. בנעוריו, נהג לשחק עם אביו בהורדת ידיים וכן ניצח את חבריו בבית הספר בתחרות זו. בשנת 1999, בהיותו בן 19, התקיים טורניר הורדת ידיים בעירו סוצ'י. ווייבודה, שהיה באותה עת חובבן, ניצח בתחרות ספורטאי מקצועני שהיה אלוף אירופה בהורדת ידיים.

== קריירה ==

=== הורדת ידיים ===
החל להתחרות בענף הורדת הידיים באופן מקצועני בשנת 2000 בקטגוריית משקל כבד. נכון לשנת 2014, הוא שוקל 115 ק"ג והיקף שריר הזרוע הדו-ראשי שלו הוא 52 ס"מ. בין השנים 2002–2004 זכה 3 פעמים ברציפות בגביע העולם של ה-Zloty Tur בקטגוריית משקל כבד. בשנת 2004 זכה באליפות העולם להורדת ידיים של הפדרציה העולמית להורדת ידיים . בנוסף, זכה מספר פעמים באליפות אירופה ובאליפות רוסיה להורדת ידיים. 

=== מזחלות ===
בשנת 2002 החל לעסוק בענף המזחלות. בשנת 2006, זכה במדליית כסף אולימפית ביחד עם שותפו לענף, אלכסנדר זובקוב ובכך זיכה את רוסיה במדליה האולימפית הראשונה שלה בענף המזחלות. בשנת 2010, ווייבודה וזובקוב זכו במדליית ארד אולימפית. בשנת 2011 קבעו שיא עולם באליפות העולם שנערכה בגרמניה. בשנת 2014 זכו בשתי מדליות זהב אולימפיות (במזחלות לזוגות ובמזחלות לרביעיות). בשנת 2017 הענקה זו בוטלה.

בשנת 2015, פרש מענף המזחלות.

== חיים אישיים ==
בשנת 2011 אימץ ווייבודה אורח חיים טבעוני. לדבריו, בחר בטבעונות תחילה מטעמים בריאותיים ולאחר מכן מטעמים מוסריים. בשנת 2014 תמך בקמפיין להפסקת ניסויים קוסמטיים בבעלי חיים ברוסיה.

בשנת 2016 נבחר לדומה וכיהן עד לשנת 2019.

==הוקרה==
* 'מאסטר של הספורט'.
*בפברואר 2014, קיבל מידי נשיא רוסיה, ולדימיר פוטין, את 'עיטור ההצטיינות למען המולדת' .

==גלריה==
<gallery widths="350px" heights="350px" perrow="2">
קובץ:Two-man bobsleigh, 2014 winter Olympics, Russia.jpg|אלכסיי ווייבודה עם שותפו אלכסנדר זובקוב במרוץ המזחלות לזוגות - אולימפיאדת סוצ'י (2014)
קובץ:Bobsleigh2 Sochi2014.jpg|אלכסיי ווייבודה (קופץ) עם שותפו אלכסנדר זובקוב על הפודיום לאחר שזכו במדליית זהב במרוץ מזחלות לזוגות - אולימפיאדת סוצ'י, 2014
קובץ:BobsleighSochi2014.jpg|אלכסיי ווייבודה על הפודיום לאחר הזכייה במדליית זהב במרוץ מזחלות לרביעיות - אולימפיאדת סוצ'י, 2014
קובץ:Dmitry Medvedev and Alexei Voyevoda, February 27, 2014 02.jpg|אלכסיי ווייבודה עם ראש ממשלת רוסיה, דמיטרי מדבדב (2014)
</gallery>

==קישורים חיצוניים==

* 
* 

==הערות שוליים==

קטגוריה:אלופים אולימפיים מרוסיה
קטגוריה:נהגי מזחלות מרוץ
קטגוריה:ספורטאים רוסים
קטגוריה:ספורטאים טבעונים
קטגוריה:אלופי עולם בספורט
קטגוריה:אלופים אולימפיים: מזחלות
קטגוריה:נהגי מזחלות מרוץ באולימפיאדת סוצ'י (2014)
קטגוריה:נהגי מזחלות מרוץ באולימפיאדת ונקובר (2010)
קטגוריה:נהגי מזחלות מרוץ באולימפיאדת טורינו (2006)
קטגוריה:שיאני עולם רוסים
קטגוריה:חברי הדומה הממלכתית
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1980
יהודה כהן (מנצח)

יהודה סומר כהן (נולד ב-13 באפריל 1954, ישראל) הוא מנצח, מעבד ומחנך ישראלי בתחום המוזיקה ומקים מערכות חינוכיות מוזיקליות . הוא מכהן כפרופסור חבר בבית הספר למוזיקה של הקריה האקדמית אונו, כמנהל ודקאן שלו. בית הספר זה קם על יסודות
מכללת "הד" למוזיקה שהקים יהודה כהן ביהוד בשנת 1991 . כהן נודע, בין השאר, במחקרו על המוזיקה של דיוק אלינגטון

==קורות חייו==
===שנות צעירותו ולימודיו===
כהן נולד ב-1954 בישראל . הוא בעל לימודי תעודה בניצוח מהאקדמיה למוזיקה בת"א, בעל תואר ראשון במוזיקה לקולנוע מברקלי בבוסטון. כמו כן למד ניצוח סימפוני ואופראי ב- Boston Conservatory והשלים תואר שני בניצוח באוניברסיטה של מסצ'וסטס.
בהמשך סיים גם תואר שני במנהל עסקים מהאוניברסיטה העברית בירושלים, תואר שני במשפטים מאוניברסיטת בר-אילן ודוקטורט מאוניברסיטת בר-אילן על מחקר המוזיקה של דיוק אלינגטון והשפעתה בתרבות האמריקנית.

=== "הד ביג בנד" ===
ב 1990 הקים את "הד ביג בנד" - תזמורת ג'אז מקצועית, אותה הוא מנהל מוזיקלית ומנצח קבוע שלה. התזמורת הופיעה בארצות הברית ובדרום אמריקה, קיימה סדרות למינויים במועדון הבית שלה בתל אביב, ניגנה במסגרת סל תרבות במאות מופעים ברחבי הארץ. עם התזמורת הקליט כהן 5 דיסקים בתחום הג'אז ומחזות הזמר. התזמורת בניצוחו לקחה חלק בפסטיבלים שונים בישראל.

===פעילותו בתחום החינוך המוזיקלי===
במערך החינוך למוזיקה פעל כהן למשך מעל 40 שנה בהקמת מוסדות לחינוך מוזיקלי ובניהולם החל מקונסרבטוריונים ועד מערכות אקדמיות אותם תכנן והביא לידי מימוש. המכללה למוזיקה"הד" היהוד, לימים בית הספר למוסיקה בקריה האקדמית אונו, הייתה פרי יצירתו ואיתה קיבל את הכרת המועצה להשכלה כגוף שרשאי להכשיר בוגרים לתואר ראשון במוזיקה. בנוסף למכללה ולתזמורת הוקמו במוסד חטיבות סאונד, מוזיקה יהודית ומוזיקה ערבית. בתחילת דרכו הקים וניהל את הקונסרבטוריון ביהוד ובאור עקיבא, וניהל את "מיתר" בגני תקווה.
בהפקות שניהל השתתפו מטובי המלחינים בעולם: מישל לגראן, סר הריסון ברטוויסל, מרסל לנדובסקי, איינויוהאני ראוטוורה, ועוד רבים וחשובים בתחום המוזיקה הקלאסית והג'אז.
בקריה האקדמית אונו, מלבד היותו דיקן ומנהל בית הספר למוסיקה, משמש גם כמרצה בקורסים: פיתוח שמיעה ריתמית, המוזיקה של דיוק אלינגטון, הקמה וניהול תזמורת ופרויקט גמר.
בשנת 2020 הוענקה לכהן דרגת פרופסור חבר מקצועי בקריה האקדמית אונו על פעילותו הנרחבת בבנייה, הקמה וניהול מערכות חינוך מוזיקליות.

==ספרים==
*2020 - "דיוק אלינגטון - מוזיקאי בשליחות בני עמו", בהוצאה משותפת של הקריה האקדמית אונו ואור-תו.

== קישורים חיצוניים ==

* [https://web.archive.org/web/20160521203034/http://music.ono.ac.il/team/%D7%99%D7%94%D7%95%D7%93%D7%94-%D7%9B%D7%94%D7%9F/ ד"ר יהודה סומר כהן], אתר בית הספר למוסיקה של הקריה האקדמית אונו

==הערות שוליים==

קטגוריה:מוזיקאים ישראלים
קטגוריה:מנצחים ישראלים
קטגוריה:סגל הקריה האקדמית אונו: בית ספר למוסיקה
קטגוריה:בוגרי מכללת ברקלי למוזיקה
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1954
בריסטול 404

בריסטול
בריסטול 404 (אנגלית: Bristol 404) היא מכונית סלון - קופה יוקרתית, 2 מושבים, מתוצרת יצרנית המכוניות הבריטית בריסטול אשר יוצרה בין השנים 1955–1958.

בסך הכל יוצרו 52 יחידות. מנוע הבריסטול 404 היה מבוסס על דגם ב.מ.וו 326 הגרמני.

חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

==ראו גם==
* בריסטול 400
* בריסטול 401
* בריסטול 402
* בריסטול 403
* בריסטול 405
* בריסטול 406
* בריסטול 407
* בריסטול 408
* בריסטול 409
* בריסטול 410
* בריסטול 411
* בריסטול 412
* בריסטול 603
* בריסטול פייטר
* ב.מ.וו 326

== קישורים חיצוניים ==

* [https://www.youtube.com/watch?v=r5tEEXEHf5k בריסטול 404 ] (0:55), יו-טיוב
קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1953
404
קטגוריה:מכוניות בריטיות
בריסטול 400

בריסטול 400
בריסטול 400 (אנגלית: Bristol 400) היא מכונית סלון - קופה יוקרתית, 2 דלתות, מתוצרת יצרנית המכוניות הבריטית בריסטול אשר יוצרה בין השנים 1947–1950. בסך הכל יוצרו 487 יחידות. בריסטול 400 הייתה המכונית הראשונה בסדרה 400 (400-412), וגם המכונית הראשונה שייצרה חברת בריסטול, מכונית שהייתה בנויה על גוף פלדה עם מצנפת אלומיניום. 

חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

גריל ומנוע הבריסטול 401 היו מבוססים על דגם ה-ב.מ.וו 326, וסגנון הגוף היה מבוסס על דגם ב.מ.וו 327.

== תמונות ==
<gallery mode="packed" heights="100">
MHV Bristol 2 Litre 02.jpg| בריסטול 400
MHV Bristol 2 Litre 01.jpg| בריסטול 400
Bristol 400 engine.jpg| מנוע הבריסטול 400
Bristol 400 (10949463664).jpg| בריסטול 400
125 AM6781 (7250941410).jpg| בריסטול 400
1948 Bristol 400 2 litre 2 door Saloon (23328611760).jpg| בריסטול 400, שנת 1948
Bristol 400 (15717900349).jpg| לוגו חברת בריסטול על קדמת דגם בריסטול 400
Bristol 2Litre 2.jpg| בריסטול 400
Bristol 400 (10949470834).jpg| בריסטול 400
Bristol 2 litres 4910332282.jpg| בריסטול 400
</gallery>

==ראו גם==
* בריסטול 401
* בריסטול 402
* בריסטול 403
* בריסטול 404
* בריסטול 405
* בריסטול 406
* בריסטול 407
* בריסטול 408
* בריסטול 409
* בריסטול 410
* בריסטול 411
* בריסטול 412
* בריסטול 603
* בריסטול פייטר
* ב.מ.וו 326
* ב.מ.וו 327

== קישורים חיצוניים ==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1947
400
קטגוריה:מכוניות בריטיות
בריסטול 402

בריסטול 402, (Bristol 402) - היא מכונית סלון-ספורט יוקרתית, 2 דלתות, קונברטיבל, מתוצרת יצרנית המכוניות הבריטית בריסטול אשר יוצרה בין השנים 1948–1953. 

בסך הכל יוצרו 23 יחידות.

הבריסטול 402 אשר יוצרה במקביל עם דגם הבריסטול 401 היו דגמי המכוניות השניות בסדרה 400. 

חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

גריל ומנוע הבריסטול 402 היו מבוססים על דגם ה-ב.מ.וו 326.

== תמונות ==
<gallery mode="packed" heights="100">
קובץ:Bristol 402 1949.jpg| בריסטול 402
קובץ:Bristol 402 Drophead (8204230536).jpg| בריסטול 402 - מבט לתא הנהג
קובץ:Bristol 402 Drophead (8203141079).jpg | בריסטול 402
קובץ:Bristol 402.JPG| בריסטול 402
קובץ:Bristol 402 and Syd Lovesey.jpg| בריסטול 402

</gallery>

==ראו גם==

* בריסטול 400
* בריסטול 401
* בריסטול 403
* בריסטול 404
* בריסטול 405
* בריסטול 406
* בריסטול 407
* בריסטול 408
* בריסטול 409
* בריסטול 410
* בריסטול 411
* בריסטול 412
* בריסטול 603
* בריסטול פייטר
* ב.מ.וו 326

== קישורים חיצוניים ==

קטגוריה:מכוניות סלון
קטגוריה:מכוניות ספורט
קטגוריה:דגמי מכוניות שהושקו ב-1948
402
קטגוריה:מכוניות בריטיות
יוסף קרמיש

יוסף קרמיש (1907, זלוטניקי (Zolotnyky) שבאזור טרנופול - 18 באוקטובר 2005, ישראל) היה ניצול השואה, מראשוני ומבכירי חוקרי השואה בשנות החמישים, מראשי הוועדה ההיסטורית היהודית והמכון ההיסטורי היהודי, היסטוריון, יועץ לתביעה במשפט אייכמן, ומקימו ומנהלו הראשון של ארכיון יד ושם.

==קורות חייו==
קרמיש היה בעל תואר דוקטור להיסטוריה מאוניברסיטת ורשה, אותו קיבל בשנת 1937. הוא חקר את תולדות יהודי ורשה. בספטמבר 1939 גויס קרמיש לצבא פולין אך עם כיבוש מזרח פולין בידי ברית המועצות החל לנהל בית ספר בפרוביז'נה. עם פלישת גרמניה ב-1941 סייע קרמיש ליהודים נרדפים בתור עובד יס"ס. בהמשך תקופת השואה הסתתר קרמיש במספר מקומות באזור פרוביז'נה.

עם שחרור האזור, בקיץ 1944 גויס קרמיש לצבא הפולני ובתור קצין גבה עדויות מניצולי שואה. הוא היה בין מקימי "הוועדה ההיסטורית היהודית", יחד עם פיליפ פרידמן ונחמן בלומנטל. בסוף שנות הארבעים היה סגן יושב הראש במכון ההיסטורי היהודי בוורשה. בשנת 1950 עלה קרמיש לישראל ועבד בארכיון בית לוחמי הגטאות. ב-1953 ייסד את ארכיון יד ושם, והיה מנהלו הראשון.

אשתו של קרמיש, בתיה, ניצולת שואה גם היא, עבדה אחרי המלחמה עם לנה קיכלר והייתה אחות במקצועה. נפצעה קשה בפיגוע בשופרסל ברחוב אגרון בירושלים בשנת 1969, ועברה תקופת החלמה ממושכת. נפטרה בדצמבר 2020. בנם, אליהו (אלי) קרמיש, נהרג ביום השואה תשל"ו בשירותו הצבאי ברמת הגולן<ref></ref>. יש להם בן נוסף, צעיר יותר.

==מחקריו בישראל==
קרמיש היה חוקר שואת יהדות פולין. בין תחומי מחקרו היו ארכיון "עונג שבת" ועמנואל רינגלבלום, מראשי פעיליו. בשנת 1961 סייע לתביעה במשפט אייכמן.

בין ספריו:
* 1992: עמנואל רינגלבלום, כתבים מימי המלחמה – נכתב ונערך בשיתוף עם ישראל גוטמן וישראל שחם.
* 1979: עיתונות המחתרת היהודית בוורשה.
* 1969: שמעון הוברבנד, קידוש השם: כתבים מימי השואה.
* 1968: אדם צ'רניאקוב, יומן גטו ורשה - עורך.
* 1966: יירגן שטרופ, מרד גטו ורשה בעיני האויב - עורך.

==קישורים חיצוניים==
* [http://www.yadvashem.org/he/remembrance/survivors/kermish דף אודות קרמיש באתר יד ושם].
* [https://portal.ehri-project.eu/authorities/ehri-pers-000504 דף אודות קרמיש] ב-EHRI (התשתית האירופאית למחקר השואה) - European Holocaust Research Infrastructure .
* [http://www.yadvashem.org/righteous/resources/zegota-in-occupied-poland.html מאמר מאת קרמיש] על פעילות ז'גוטה להצלת יהודים בשואה. 
* [https://www.yadvashem.org/yv/pdf-drupal/he/eichmann-trial/archive.pdf מאמר מאת קרמיש] על תרומת ארכיון יד ושם להכנת חומר התביעה למשפט אייכמן.
* 
* 

==הערות שוליים==

קטגוריה:היסטוריונים ישראלים
קטגוריה:חוקרי האנטישמיות
קטגוריה:חוקרי השואה ישראלים
קטגוריה:יד ושם: אישים
קטגוריה:השואה: מסמכים ותיעוד
קטגוריה:השואה: ארכיונים
קטגוריה:ישראלים ילידי פולין
קטגוריה:אבות שכולים: חללי צה"ל
קטגוריה:ישראלים שנולדו ב-1907
קטגוריה:ישראלים שנפטרו ב-2005
דוד ואני

"דוד ואני" (1973–1974) הוא הדפס רשת מאת האמנית הישראלית דגנית ברסט.

==תיאור==
הדפס-הרשת "דוד ואני" נוצר בשנים 1974–1973 במהדורה של 10 עותקים. האמנית הדפיסה אותו בסדנת ההדפס של בית הספר לאמנות "בצלאל" בשנת הלימודים הרביעית או החמישית שלה. הוא מציג את פסלו של מיכלאנג'לו "דוד" ולצידו את דמותה של האמנית, העומדת בתנוחה הדומה לזו של הפסל. הדמויות מבוססות על תצלומים שהודפסו בצבע שחור על גבי הרקע האפור של המשטח. מעל דימויים אלו הוסיפה האמנית דגם צבעוני של מעוינים תלת-ממדים וצבעוניים. בנוסף לסדרת ההדפסים יצרה האמנית ציור עם מוטיב זהה, שאף הוא הועבר אל הבד בדפוס-רשת.

העבודה יוצרת השוואה בין דמות האמנית לדמות הפסל. אלן גינתון הצביע על היחסים השונים שבין דמות האמנית הלבושה לפסל העירום וטענה כי הוא מהווה בחינה וערעור על מוסכמות חברתיות ומגדריות, לצד "צורה של התקשרות" אל האמנות בכלל והאמנות הקלאסית בפרט. מרדכי עומר קשר את הגריד המופיע בעבודה כביטוי של "הסעת גבולות, עיבוי משמעויות ופירוק הזהויות".

==גלריה==
<gallery>
קובץ:David and i-2.jpg|דוד ואני, 1974–1973עירוב טכניקות על בדגובה 100 ס"מ, רוחב 140 ס"מ
</gallery>

==הערות שוליים==

קטגוריה:דגנית ברסט
קטגוריה:הדפסי רשת
קטגוריה:הדפס ישראלי
קטגוריה:יצירות משנת 1974
קפיטל היל

קפיטל היל (אנגלית: Capital Hill או Capitol Hill (קפיטול היל)) הוא יישוב הממוקם על האי סאיפאן באיי מריאנה הצפוניים. אוכלוסיית היישוב מונה כאלף איש. החל מ-1962 היישוב משמש בתור המרכז האדמיניסטרטיבי של איי מריאנה הצפוניים. הוא ממוקם על הכביש המחבר את היישובים טאנאפאג וסנט-ויסנט הממוקמים גם הם על האי סאיפאן.

במקור הוקם היישוב ב-1948 על ידי ה-CIA בתור בסיס צבאי ששימש לאימון לוחמי הגרילה של קוומינטנג.

בקפיטל היל ממוקמים מספר מבני שלטון של איי מריאנה הצפוניים, כמו: בניין שמושל והפרלמנט של האיים.

==קישורים חיצוניים==

* 

==הערות שוליים==

קטגוריה:איי מריאנה הצפוניים
קטגוריה:אוקיאניה: ערי בירה
קטגוריה:יישובים שהוקמו ב-1948
שלמה פלסנר (רב)

רבי שלמה (סלומון) פלסנר
רבי שלמה (סלומון) פלסנר (כ"ז בניסן ה'תקנ"ז, 23 באפריל 1797 – כ"ה באב ה'תרמ"ג, 28 באוגוסט 1883) היה מתרגם ודרשן בן יהדות גרמניה במאה ה-19. ממתרגמי הספרים החיצוניים, מקורבו של רבי עקיבא איגר ומן הלוחמים בתנועה הרפורמית בגרמניה.

==ביוגרפיה==
נולד לרב יהודה פלסנר בברסלאו, למד אצל רבי אברהם טיקטין שכיהן אז כגאב"ד ברסלאו. בגיל צעיר התפרסם כגאון וצדיק.

הוא היה לבן חסותו של רבו ונהג לשאת דרשות נגד רוח תנועת ההשכלה היהודית ובעיקר נגד מהלכי הרפורמים. מיד לאחר פטירת הרב טיקטין בשנת ה'תקפ"א (1820) הפעילו האחרונים את קשריהם ואסרו עליו לדרוש בפומבי בברסלאו. בשנת 1830 התגורר בברלין, הוא נאם אחת לשבועיים בבית הכנסת, ונקט בדרשותיו בפרשנות הפשט למקרא. בשנת ה'תר"ג (1843) הוא עקר לפוזנן ושם כיהן כדרשן עד פטירתו.

מלבד עבודתו הדרשנית והפולמוסית, חיבר ספרי חידושים על המקרא, הערות על ששה סדרי משנה, וכתבים נוספים.

הוא נפטר בכ"ה באב תרמ"ג ובהלוויתו הספידו אותו הרב עזריאל הילדסהיימר והרב אברהם ברלינר.

בנו, אליהו (1841–1898), היה רב באוסטרבה.

==מכתביו==
* [https://books.google.co.il/books?id=g0EQAAAAYAAJ נוזלים מן לבנון], ברלין תקצ"ד, 1833 - כתובים אחרונים מתורגמים עם ביאור והקדמה, חידושי תורה בדרך פשט, שירים ודרשות
* [http://www.hebrewbooks.org/39247 "עדות לישראל"] (ברסלאו תר"י) - ספר אפולוגטי בעברית ובגרמנית העוסק בהגנה תדמיתית על התלמוד באמצעות ציטוטים חיוביים של חכמים נוצריים עליו.
* [http://www.hebrewbooks.org/32845 "כתובים אחרונים"] מימי בית המקדש הראשון ובית המקדש השני (טורון תרכ"ה) - תרגם מיוונית וארמית לעברית
* [http://www.hebrewbooks.org/32749 "כה לחי"] (ברסלאו, תרנ"ז)

==לקריאה נוספת==
* 
==קישורים חיצוניים==

* 
* 
* 
* 
* 

==הערות שוליים==

קטגוריה:תלמידי רבי עקיבא איגר
קטגוריה:מתרגמים יהודים
קטגוריה:מתרגמים גרמנים
קטגוריה:מתרגמים לעברית
קטגוריה:רבנים אורתודוקסים גרמנים
קטגוריה:ברלין: רבנים
קטגוריה:גרמנים שנולדו ב-1797
קטגוריה:גרמנים שנפטרו ב-1883
אוטוביאנקי ביאנקינה

אוטוביאנקי ביאנקינה (Autobianchi Bianchina) היא מכונית עירונית קטנה, דגם של מכונית מיקרו, אשר הושקה על ידי יצרנית הרכב האיטלקית אוטוביאנקי ב-16 בספטמבר 1957, במוזיאון המדע והטכנולוגיה במילאנו, איטליה.

האוטוביאנקי ביאנקינה היה דגם המכונית הראשון של חברת אוטוביאנקי שיוצר לאחר מלחמת העולם השנייה, והוא נוצר בין השנים 1957 ו-1969. בין שנים אלה יוצרו 311,300 יחידות. האוטוביאנקי ביאנקינה מבוססת על הפיאט 500.

==דגמי אוטוביאנקי ביאנקינה==
* Trasformabile, (גג בד מתקפל), מנוע 479 סמ"ק, המפיק 15 כ"ס, (1957–1958), יוצרו כ-17,000 יחידות
* Trasformabile, (גג בד מתקפל), מנוע 479 סמ"ק, המפיק 16.5 כ"ס, (1959–1960), יוצרו כ-10,000 יחידות
* Trasformabile, (גג בד מתקפל), מנוע 499.5 סמ"ק, המפיק 17.5 כ"ס, (1961–1962), יוצרו כ-7,000 יחידות
* Trasformabile מיוחד, מנוע 499.5 סמ"ק, המפיק 21 כ"ס, (1959–1962), יוצרו כ-1,500 יחידות
* קבריולה, מנוע 499.5 סמ"ק המפיק 21 כ"ס, (1960–1969), ב-1960 סדרה ראשונה – יוצרו כ-1,050 יחידות
* ברלינה, (Berlina), (סדאן), מנוע 499.5 סמ"ק, (1962–1969), יוצרו כ-60,000 יחידות ב-2 סדרות (1962–1964), (1965–1969)
* ברלינה מיוחדת, מנוע 499.5 סמ"ק במפיק 21 כ"ס, יוצרו כ-9,000 יחידות ב-2 סדרות
* סטיישן (Panoramica), מנוע 499.5 סמ"ק, המפיק 17.5 כ"ס, יוצרו כ-170,000 יחידות ב-2 סדרות
* סטיישן (Panoramica), (עם גג שמש), (1960–1969), יוצרו 499 יחידות
* ואן (Furgoncino), (גג נמוך), מנוע 499.5 סמ"ק המפיק 17.5 כ"ס (1965–1970)
* ואן (Furgoncino), (גג גבוה), מנוע 499.5 סמ"ק המפיק 17.5 כ"ס (1970–1977)

== תמונות ==
<gallery mode="packed" heights="80">
קובץ:Lancia Motor Club AGM 2006 - IMG 8309 - Flickr - tonylanciabeta.jpg|אוטוביאנקי ביאנקינה ברלינה
קובץ:Autobianchi Bianchina Transformible (7872611826).jpg| אוטוביאנקי ביאנקינה Transformible (גג נפתח)
קובץ:Autobianchi Bianchina Cabriolet (25772122763).jpg| אוטוביאנקי ביאנקינה Transformible (גג נפתח)
קובץ:Autobianchi Bianchina Panoramica.jpg|אוטוביאנקי ביאנקינה פנורמה (סטיישן)
קובץ:AutobianchiBagniDiLucca (5).JPG|אוטוביאנקי ביאנקינה פנורמה (סטיישן)
קובץ:Bianchina Cabriolet 1.JPG| אוטוביאנקי ביאנקינה קבריולה
קובץ:Bianchina Furgoncino 2.jpg| אוטוביאנקי ביאנקינה דגם טנדר
קובץ:Autobianchi Bianchina Furgoncino tetto basso.JPG| אוטוביאנקי ביאנקינה דגם ואן
קובץ:Autobianchi Bianchina special (2015-08-28 innen).jpg| אוטוביאנקי ביאנקינה, מבט לתא הנהג
</gallery>

==ראו גם==
* מכונית מיני
* אוטוביאנקי
* אוטוביאנקי ויסקונטאו
* אוטוביאנקי סטאלינה
* אוטוביאנקי פרימולה
* אוטוביאנקי ג'רדיניירה
* אוטוביאנקי A111
* אוטוביאנקי A112
* אוטוביאנקי Y10

== קישורים חיצוניים ==

קטגוריה:מכוניות מיקרו
קטגוריה:דגמי מכוניות שהושקו ב-1957
ביאנקינה
קטגוריה:כלי רכב איטלקיים
אליפות גרמניה בכדורגל 1921

אליפות גרמניה בכדורגל 1921 הייתה העונה ה-14 של התחרות. זו הייתה התחרות השנייה לאחר מלחמת העולם הראשונה.

מנצחות תחרויות אזוריות היו זכאיות להשתתף בתחרות. 

נירנברג זכתה באליפות. הייתה זו זכייתה השנייה ברציפות בתואר בתולדות המועדון. בכך נירנברג הפכה לקבוצה הראשונה שהצליחה לזכות בתואר פעמיים ברציפות.

==ארגון האליפות==
אלוף של העונה הקודמת קיבל זכות להשתתף בתחרות. בנוסף לכך, לתחרות העפילו מנצחי תחרויות אזוריות: 
{|style="border:1px solid #bbb;background:#fff;" cellpadding="5" cellspacing="2" width="60%"
|-style="background:#ccc;font-weight:bold" 
! מועדון || תחרות
|- 
| אגודת ספורט ברסלאו ||אליפות דרום מזרח גרמניה 
|-style="background:#ddd"
| ברלין פורוורץ 1890||אליפות ברנדנבורג 
|-
| ואקר האלה ||אליפות מרכז גרמניה 
|-style="background:#ddd"
| המבורג ||אליפות צפון גרמניה
|-
| פ.צ. דיסבורג||אליפות מערב גרמניה
|-style="background:#ddd"
| נירנברג ||אליפות דרום גרמניה מחזיקת התואר מהשונה הקודמת 
|-
| פ.צ. שטטין||אליפות הבלטית 
|}

המשחקים נערכו בשיטת נוק-אאוט (מפגש יחיד בין הקבוצות).

==מהלך התחרות==
 

==משחק הגמר==

==כדורגלנים מצטיינים==
לואיטפולט פוף, נירנברג כבש 4 שערים וזכה בתואר מלך השערים של התחרות.

==קישורים חיצוניים==
* [http://www.rsssf.com/tablesd/duithistpre45.html#21 נתונים מפורטים מאתר rsssf]
* [https://web.archive.org/web/20200218030129/https://www.weltfussball.de/ נתונים מאתר weltfussball]

גרמניה
קטגוריה:עונות באליפות גרמניה בכדורגל
קטגוריה:1921 בגרמניה
בילי ודלוק

ויליאם ג'ון "בילי" ודלוק (באנגלית: William John "Billy" Wedlock; 28 באוקטובר 1880 - 25 בינואר 1965) היה כדורגלן אנגלי ששיחק בעמדת הקשר בקבוצת בריסטול סיטי ובנבחרת אנגליה.

== קריירת כדורגל ==
ודלוק שיחק בבריסטול סיטי בין השנים 1900 ו-1901 ובין השנים 1905 ו-1921. בין השנים 1907 ו-1914 ערך ודלוק 26 הופעות בנבחרת אנגליה, כשהמתחרה היחיד שלו על עמדת הקשר היה צ'ארלי רוברטס, קשרה של מנצ'סטר יונייטד, לו גם הפסיד בגמר גביע ה-FA בין הקבוצות בשנת 1909. היציע המזרחי באצטדיונה של בריסטול סיטי נקרא "יציע ודלוק" על שמו, עד להריסתו בשנת 2014 כחלק משדרוג האצטדיון. הפאב של ודלוק, ששכן ממול לאצטדיון ונהרס בשנות ה-2000, היה המקום בו גר ועבד ודלוק במשך 43 שנים. זמר הפולק פרד ודלוק היה נכדו של בילי.

==קישורים חיצוניים==

== הערות שוליים ==

קטגוריה:קשרי כדורגל אנגלים
קטגוריה:כדורגלני בריסטול סיטי
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:בריטים שנולדו ב-1880
קטגוריה:בריטים שנפטרו ב-1965
סדנת ההדפס של בית האמנים תל אביב

"סדנת ההדפס של בית האמנים, תל אביב" היא סדנת הדפס שהוקמה בשנת 1965 על ידי אגודת הציירים והפסלים בתל אביב-יפו ושוכנת במבנה בית האמנים תל אביב.

==היסטוריה==
סדנת ההדפס של בית האמנים תל אביב הוקמה בשנת 1965 על ידי טוביה בארי לצד אגודת הציירים והפסלים בתל אביב-יפו. בתחילה, עסקה הסדנה במדיום התחריט והתצריב. לאחר מכן נוספו טכניקות נוספות כגון והן הדפס רשת וליתוגרפיה. בשנים 1974–1977 הורחב מבנה הסדנה.

במשך השנים נוהלה הסדנה על ידי אמנים שונים ובהם אלימה, דן קריגר, משה גבעתי, אליהו דינר ואחרים. בנוסף, לימדו בסדנה אמנים רבים כגון אריק קילמניק, צבי טולקובסקי, אריה רוטמן, דן קריגר ואחרים. לצד קורסים בטכניקות ההדפס השונות, הסדנה עוסקת בהפקה של הדפסים עבור אמנים. בין היתר הפיקה הסדנה הדפסים עבור "אלבום בנק הפועלים", אלבום שנתי של אמנים בטכניקות ההדפס השונות.

==לקריאה נוספת==
*"פינת ההדפס", ציור ופיסול, מס' 17, 1978
*עפרת, גדעון, 100 שנות אמנות הדפס בישראל, סדנת ההדפס ירושלים, 2015, עמ' 170–171

==קישורים חיצוניים==

* 
* [http://www.printmaking.co.il/artists.php?act=showGroup&id=1 סדנת ההדפס של בית האמנים ע"ש זריצקי בתל אביב]

בית האמנים תל אביב
קטגוריה:תל אביב-יפו: גלריות לאמנות
קטגוריה:הצפון הישן
פרדריק מקראקן

סר פרדריק ניקולס ויליאם מקראקן (; 18 באוגוסט 1859 - 8 באוגוסט 1949) היה לוטננט גנרל בצבא בריטניה אשר פיקד על כוחות במלחמת העולם הראשונה.

==ביוגרפיה==
===תחילת דרכו===
מקראקן נולד ב-18 באוגוסט 1859 במחוז קנט שבאימפריה הבריטית. הוא למד באקדמיה הצבאית המלכותית בסנדהרסט, וב-1879 התגייס לצבא בריטניה והוצב כלוטננט משנה ברגימנט הרגלים ה-49. בהמשך הועבר לרגימנט ברקשייר, ובשנה שלאחר מכן הועלה לדרגת לוטננט. ב-1882 לחם במלחמה האנגלו-מצרית, וב-1884 הועלה לדרגת קפטן. ב-1885 לחם במהלך המלחמה המהדית כנגד כוחותיו של מוחמד אחמד בסודאן, ועל חלקו בקרב טורפיק אוזכר בשדרים הרשמיים, והוענקה לו דרגת כבוד של מייג'ור. לקראת סוף השנה לחם גם בקרב גיניס. באפריל 1892 הוצב בברבדוס, וב-1897 הפכה דרגת המייג'ור שלו לקבועה. 

עם פרוץ מלחמת הבורים ב-1899, הוא לחם עם הגדוד הראשון של רגימנט ברקשייר, וב-1901 מונה למפקד הגדוד השני ברגימנט. ב-1902 מונה למפקד חיל מצב אשר כלל כמה גדודים. על חלקו במהלך המלחמה, הוא הועלה לדרגת לוטננט קולונל וקיבל את אות השירות המצוין. ב-1905 הוא קיבל דרגת כבוד של קולונל, ופיקד על הגדוד ה-2 ברגימנט ברקשייר עד 1907. הוא הוצב למשך מפר שנים בהודו, וב-1911 הועבר לאירלנד. ב-1912 הוענקה לו דרגת כבוד של בריגדיר, והוא קיבל פיקוד על החטיבה השביעית.

===מלחמת העולם הראשונה===

עם פרוץ מלחמת העולם הראשונה באוגוסט 1914, היה מקראקן מפקד חטיבת הרגלים השביעית. הבריגדה שלו נכללה במסגרת הדיוויזיה ה-3 אשר הייתה חלק מהקורפוס ה-2 של חיל המשלוח הבריטי. הבריגדה נשלחה לחזית המערבית, והשתתפה בקרב לה קאטו אשר הסתיים בניצחון גרמני. הבריגדה כיסתה את נסיגת הקורפוס ה-2 במהלך הנסיגה הגדולה למארן. אדמונד אלנבי - מפקד חיל הפרשים של חיל המשלוח, התרשם מאוד מתפקודו של מקראקן, ובהמלצתו הוא הועלה באוקטובר לדרגת מייג'ור גנרל ומונה למפקח חיל הרגלים בחיל המשלוח. ב-1915 הוא מונה למפקד הדיוויזיה ה-15 (הסקוטית). בניגוד לפיקודו המעולה על החטיבה השביעית, פיקודו על הדיוויזיה ה-15 היה לקוי. אחד המשקיפים תיאר אותו כ"חלש ועצלן". הוא פיקד על הדיוויזיה במהלך קרב לוס, הקרב על הסום וקרב אראס. ביוני 1917 מונה למפקד הקורפוס ה-13, הוא פיקד על הקורפוס עד מרץ 1918 עת מונה למפקד הפיקוד הסקוטי.

===אחריתו===
ב-1922 פרש מהצבא בדרגת לוטננט גנרל. הוא נפטר ב-8 באוגוסט 1949, עשרה ימים לפני יום הולדתו ה-90.

ב-1887 נישא לאן יוסטון גלובר, אשר ילדה לו בן ושתי בנות. אן נפטרה ב-1923.

==קישורים חיצוניים==
* [http://www.npg.org.uk/collections/search/largerimage.php?mkey=mw73592 תמונה של מקראקן] 

קטגוריה:מעוטרי אות השירות המצוין
קטגוריה:מסדר האמבט: אבירים וגבירות מפקדים
קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:ציון לשבח (בריטניה)
קטגוריה:בריטים שנולדו ב-1859
קטגוריה:בריטים שנפטרו ב-1949
פושאן

פוֹשָׁאן (בסינית: 佛山; בפין-יין: Fóshān; מילולית: "הר בודהה") היא נציבות עירונית במחוז גואנגדונג שבדרום הרפובליקה העממית של סין. על פי מפקד האוכלוסין משנת 2020 מספר התושבים הכולל בנציבות היה כ-9.5 מיליון תושבים. 

העיר נחשבת כמרכז תרבות קנטונזי; אופרת קנטון, נאן קוואן (סוג של קונג פו), מרוץ דרגון בוט וריקוד האריה הדרומי, מקורם בפושאן.

העיר הייתה מרכז תעשיית מזון ובמיוחד רוטב סויה עוד במהלך המאה ה-17. היום בו ממוקם יצרן רוטס סויה הגדול בעולם "פושאן האיטיאן טעמים ומזון" בבעלות פאנג קאנג. כמו כן בעיר ממוקם מטה של חברת Galanz בין יצרניות מוצרי חשמל ביתיים הגדולם בסין.

==גאוגרפיה==
פושאן שוכנת על בשפכים המרכיבים את הצד המערבי של דלתת נהר הפנינה, והיא חלק מ"האזור הכלכלי הדלתא של נהר הפנינה", הכוללת גם את הערים גואנגג'ואו ושנג'ן. הנציבות משתרעת על פני 3,848 קמ"ר והיא גובלת בבירת המחוז גואנגג'ואו ממזרח, ב ו מדרום, בג'אוצ'ינג ו ממערב וב מצפון.

==חלוקה מנהלית==
נציבות פושאן מורכבת מחמש מועצות.
{| class="wikitable sortable"
!שם
!כתב סיני
!פין-יין
!אוכלוסייה (מפקד 2020)
!שטח
!צפיפות
|-
|מועצת צ'אנצ'נג
|
|Chànchéng Qū
|1,330,262
|154
|8,637
|-
|מועצת נאנהאי
|
|Nánhăi Qū
|3,667,247
|1,074
|3,414
|-
|מועצת שונדה
|
|Shùndé Qū
|3,229,090
|806.5
|4,004
|-
|מועצת סאנשווי
|
|Sānshuĭ Qū
|803,226
|874.2
|918.8
|-
|מועצת גאומינג
|
|Gāomíng Qū
|469,038
|939.6
|499.2
|}

==ערים תאומות==
לפושאן עשר ערים תאומות:
* 
* 
* 
* 
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:הרפובליקה העממית של סין: ערים
קטגוריה:גואנגדונג: ערים
קטגוריה:הרפובליקה העממית של סין: נציבויות עירוניות
האטי

סקול והאטי רודפים אחרי השמש והירח
האטי (בנורדית עתיקה: Hati) הוא זאב אגדי מהמיתולוגיה הנורדית. האטי הוא בנו של פנריר, אחיו של סקול, ונכדם של לוקי ואנגרבודה. לא ידוע שם אמם של סקול והאטי. באדה הפרוזאית מסופר כי היא ענקית החיה במידגארד, ושהיא אמם של כל הזאבים הענקיים. משמעות השם "האטי" היא "שנאה". האטי נמצא במרדף מתמיד בשמים אחר מאני, האנשת הירח, וכך גורם לירח למהר. במקביל, אחיו סקול רודף אחר אחותו של מני, סול, האנשת השמש. כאשר יגיע הראגנארוק, ישתחרר פנריר מכבליו, וסקול והאטי יסיימו סוף סוף את מרדפם ויבלעו את השמש והירח.

==הערות שוליים==

קטגוריה:מיתולוגיה נורדית
סקול

סקול (בנורדית עתיקה: Sköll) הוא זאב אגדי מהמיתולוגיה הנורדית. סקול הוא בנו של פנריר, אחיו של האטי, ונכדם של לוקי ואנגרבודה. משמעות השם "סקול" היא "בגידה". לא ידוע שם אמם של סקול והאטי. באדה הפרוזאית מסופר כי היא ענקית החיה במידגארד, ושהיא אמם של כל הזאבים הענקיים. סקול נמצא במרדף מתמיד בשמים אחר מרכבתה של האנשת השמש סול, וכך גורם לשמש למהר. כאשר ישנו ליקוי חמה, פירוש הדבר שסקול מתקרב אל סול בצורה מסוכנת. במקביל, אחיו האטי רודף אחר אחיה של סול, מאני, האנשת הירח. כאשר יגיע הראגנארוק, ישתחרר פנריר מכבליו, וסקול והאטי יסיימו סוף סוף את מרדפם ויבלעו את השמש והירח.

בבית מהשיר "הבלדה של ואוות'רוד'ניר" מהאדה הפואטית נטען כי פנריר הוא זה שרודף אחר סול. בתרגומו של השיר, הנרדי אדמס בלוס טוען כי טענה זו היא תוצאה של בלבול בין פנריר לבין סקול. 

==קישורים חיצוניים==

==הערות שוליים==

קטגוריה:מיתולוגיה נורדית
אלופי

אלופי במפת ניואה
אָלוֹפִי (בניואנית: Alofi) היא עיר הבירה של האי ניואה, הנמצא בדרום האוקיינוס השקט. אלופי מורכבת משני כפרים (אלופי צפון ואלופי דרום), בהם מתגוררים כ-1,611 תושבים. נחשבת בין הקטנות בבירות העולם (יחד עם נגרולמוד, בירת פלאו). 

הכפר ממוקם במרכז מפרץ אלופי, שבחוף המערבי של האי, ליד המחשוף היחיד בשונית האלמוגים המקיפה את האי. ליד הכפר ממוקם נמל התעופה הבינלאומי ניואה, המשרת את כל האי.

האוכלוסייה באי היא נוצרית אדוקה, תוצאה של הקולוניאליזם הבריטי. הממשל העצמי באי מסתכם בניהול שוטף לענייני פנים; ענייני חוץ וביטחון נקבעים ומנוהלים על ידי ניו זילנד והריבון העליון של ניו זילנד (), שהוא להלכה הריבון העליון של ניואי.

בכפר נמצאת "גדר מברשות השיניים" הארוכה בעולם.

בשנת 2004 פקדה את האי סופת ציקלון עזה שגרמה למותם של שני אנשים, הרסה תשתיות רבות ברחבי האי, ולמעשה מחקה את כל החלק הדרומי של עיר הבירה אלופי.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ניואה
קטגוריה:ערי בירה של יחידות מנהליות
קטגוריה:אוקיאניה: ערי בירה
מרחב קרילוב

באלגברה ליניארית, לכל מטריצה A בגודל <math> n \times n </math> ווקטור b בגודל n, מוגדר מרחב קרילוב מסדר r כמרחב הנפרס על ידי b וr-1 הפעלות של A עליו. במילים אחרות:

::<math>\mathcal{K}_r(A,b) = \operatorname{span} \, \{ b, Ab, A^2b, \ldots, A^{r-1}b \} \, </math>

הרעיון פורסם לראשונה על ידי אלכסיי קרילוב בשנת 1931. כיום משתמשים בו בעיקר בשיטות איטרטיביות למציאת ערכים עצמיים של מטריצות.

==לקריאה נוספת==
<div class="mw-content-ltr">
* A N Krylov. “О численном решении уравнения, которым в технических вопросах определяются частоты малых колебаний материальных систем”. Izvestija AN SSSR (News of Academy of Sciences of the USSR), Otdel. mat. i estest. nauk, 1931, VII, Nr.4, 491-539 (המאמר המקורי)
* Stewart, Gilbert W. Matrix Algorithms: Volume II: Eigensystems. Society for Industrial and Applied Mathematics, 2001.
</div>

קטגוריה:אלגברה ליניארית
קטגוריה:מטריצות
מעצמי אל עצמי

מעצמי אל עצמי הוא קובץ של קטעים שכתב ש"י עגנון על עצמו, על אנשים ידועי-שם שהכיר, על אירועי הזמן שהיה עד להם, רשימות שכתב לעצמו או לאחרים ועוד. הספר יצא לאור בהוצאת שוקן בשנת 1976, הכרך החמישי מתוך ספרי ש"י עגנון שיצאו לאחר מותו. ככל ספריו של עגנון שיצאו לאור לאחר פטירתו, גם ספר זה הובא לדפוס בידי בתו, אמונה ירון.

==על הספר==
הספר מכיל ביוגרפיות על מרטין בובר גרשם שלום, וזלמן שוקן. אזכורים של דמויות מפורסמות מן העלייה השנייה כגון י"ח ברנר, ברל כצנלסון, ואחרים. ואזכור 
להיכרותו של עגנון עם הרב קוק.
בנוסף הספר כולל פרקים אוטוביוגרפיים – סיפור עלייתו ארצה, ימיו במינכן אחרי מלחמת העולם הראשונה, ימי פרעות תרפ"ט ונאומו בטקס הענקת פרס נובל. כמו כן כלולים בספר מסות ונאומים.

==לקריאה נוספת==
* יעקב קופל מיקלישנסקי, פני הסופר מבפנים : לחשבון עולמו של ש"י עגנון ז"ל. הדואר, שנה 57, גל' י"ב, 27 בינואר 1978.
* הלל ברזל, בנאום ובמאמר: "מעצמי אל עצמי". ידיעות אחרונות, 2 ביולי 1976; חזר ונדפס בספרו: חיים נחמן ביאליק – שמואל יוסף עגנון : מחקר ופירוש, תל אביב, הוצאת יחדיו, 1986, עמ' 368–384
* יהודית צוויק, בין עגנון לביאליק : בעקבות קריאה ב"מעצמי אל עצמי". כרמלית, כרך כ"א-כ"ב (תשל"ז-תשל"ח)

==קישורים חיצוניים==
* [https://www.schocken.co.il/Book/מעצמי+אל+עצמי.aspx?name=מעצמי+אל+עצמי&code=40-51513&docNo=2&qid=1 מעצמי אל עצמי], באתר הוצאת שוקן
* , 

קטגוריה:כתבי ש"י עגנון
קטגוריה:ספרי הוצאת שוקן
אתם ראיתם

אתם ראיתם הוא אנתולוגיה על מעמד הר סיני ומתן תורה, שליקט ש"י עגנון. 

==תוכן הספר==
שם האנתולוגיה מבוסס על פסוק מן התורה המתאר את המעמד: . 

בפתח הספר כתב עגנון:
.

בכתיבת האנתולוגיה התבסס עגנון בעיקר על המדרש, על ספר הזוהר ופירושו של הרב אשלג לספר, ועל ספרי ראשונים ואחרונים, ובהם הספרים: חומש תורה תמימה לרב ברוך הלוי אפשטיין, יפה עיניים לרבי אריה ליב יעלין, אוצר האגדה לרב משה דוד גרוס, ילקוט ראובני לרב אברהם ראובן הכהן סופר, ספר האגדה לחיים נחמן ביאליק, ועוד מאות ספרים נוספים. את המדרשים שבחר הביא עגנון תוך היצמדות מְרַבִּית ללשון ולסגנון המקוריים. האנתולוגיה כוללת ארבעה ספרים (בכרך אחד): 
* ספר ראשון: פרשת מתן תורה 
* ספר שני: עשרת הדיברות
* ספר שלישי: על לוח לבך. עוסק בלוחות הברית, מעשה הארון הכרובים הפרוכת והכפורת, מניין המצוות, ומשה רבנו
* ספר רביעי: על התורה. עוסק בפרשיות התורה קרי וכתיב, פיסוק טעמים, מסורת, וסיפורי התורה

==על יצירת האנתולוגיה==
עגנון החל לעבוד על הכנת האנתולוגיה בשנת תשי"ז-1957, והיא נועדה מלכתחילה כשי למו"ל ולפטרון שלו, שלמה זלמן שוקן, ליובלו ה-80 (שחל באותה שנה). הספר ראה אור שנתיים וחצי לאחר מכן - במהדורה שכללה רק את חלקו הראשון, והתפרסמה כמה שבועות לאחר פטירתו של שוקן. 
יתר שלושת חלקי האנתולוגיה נמצאו בעזבונו של עגנון, בתוך תיבה גדולה, שבה "נמצאו תיקים שהכילו עוטפנים רבים, מסודרים לפי סדר ראשי הפרקים, ובהם דפים ממקורות שונים, חלקם במכונת כתיבה, מתוקנים בכתב ידו של עגנון וחלקם טרם הועתקו". כתב היד נערך לדפוס בידי בתו וחתנו, אמונה וחיים יהודה ירון, ובשנת תשנ"ה יצאה לאור המהדורה השלמה של האנתולוגיה.

בראש המהדורה הראשונה, המהודרת, שיצאה לאור בתשי"ט נאמר "חיבר שמואל יוסף עגנון", אך בעקבות הצעתו של אברהם יעקב ברַוֶר, 
במכתב ששלח לעגנון, נאמר במהדורה הבאה "מסודרים על ידי שמואל יוסף עגנון", וכך מוצגת האנתולוגיה גם בגרסתה המלאה.

==קישורים חיצוניים==
* 
* [http://www.schocken.co.il/Book/%D7%90%D7%AA%D7%9D+%D7%A8%D7%90%D7%99%D7%AA%D7%9D.aspx?code=40-51524 אתם ראיתם] באתר הוצאת שוקן
*

==הערות שוליים==

קטגוריה:כתבי ש"י עגנון
קטגוריה:ספרי הוצאת שוקן
אלפרץ

{| align="left"
|

|-
|
|-
|

|}
אַלְפֶרָץ (נקרא גם סִירָה, α באנדרומדה ובעבר גם δ בפגסוס) הוא הכוכב הבהיר ביותר בקבוצת הכוכבים אנדרומדה (אם כי β באנדרומדה הוא כוכב משתנה שבהירותו עולה לעיתים על זו של אלפרץ) ומהווה את הפינה הצפון מערבית של האסטריזם הריבוע הגדול שבקבוצת הכוכבים פגסוס. בעבר הוא היה חלק מקבוצת פגסוס וקיבל את ציון באייר δ, אך כיום הוא נחשב לחלק מקבוצת אנדרומדה עם ציון באייר α. השמות אלפרץ וסירה הם שיבוש של השם בערבית سرة الفرس "סורת אל-פַרַס" או "הטבור של הסוסה", מה שמצביע גם כן שבעבר היה הכוכב שייך לפגסוס. זהו כוכב כפול ספקרוסקופי שמרחקו ממערכת השמש הוא כ-97 שנות אור.

==תכונות==
אלפרץ הוא כוכב כפול ספקטרוסקופי שלא ניתן להפרדה באמצעות תצפית ישירה. זוג הכוכבים מקיף זה את זה במסלול אליפטי למדי עם זמן הקפה של 96.7 ימים ומרחק שמשתנה בין 0.4 ל-1.1 יחידות אסטרונומיות. הבהירות נראית הכוללת של בני הזוג היא מדרגה 2.06 ועוצמת ההארה המשותפת שלהם היא פי 114 מעוצמת ההארה של השמש באור נראה ופי יותר מ-200 בתוספת הקרינה העל-סגולה.

===אלפרץ A===
אלפרץ A הוא הכוכב המסיבי, הגדול, החם והבהיר יותר מבין שני בני הזוג. מסתו מוערכת בכ-3.8 מסות שמש, רדיוסו כ-2.7 רדיוסי שמש, טמפרטורת פניו כ-13,800 קלווין והוא מאיר בעוצמה של כמעט פי 100 מעוצמת ההארה של השמש וכפול מכך בתוספת הקרינה בתחום העל סגול. נראה שהוא נמצא בתהליך של יציאה מהסדרה הראשית והוא מוגדר כתת-ענק כחול עם סיווג ספקטרלי B8 IV. בנוסף הוא מראה ספקטרום בליעה לא רגיל עם קווים חזקים של יסודות כימיים שנדיר למצוא בכוכבים, כמו כספית, מנגן, גליום, זרחן וקסנון. תופעה זו נצפתה בכוכבים כפולים נוספים שבהם הכוכב הבהיר יותר הוא מסוג ספקטרלי דומה לשל אלפרץ והם נקראים "כוכבי כספית-מנגן".

===אלפרץ B===
אלפרץ B הוא הכוכב הקטן, הקר והעמום יותר מבין השניים, מסתו מוערכת בכ-1.85 מסות שמש, רדיוסו כ-1.65 רדיוסי שמש, טמפרטורת פניו כ-8,500 קלווין והוא מאיר בעוצמה של כמעט פי 16 מעוצמת ההארה של השמש. זהו כוכב הסדרה הראשית לבן עם סיווג ספקטרלי A3 V. בניגוד לבן הזוג שלו הוא לא מראה פסי בליעה חריגים, למעט שכיחות קצת נמוכה מהרגיל של סידן.

==קישורים חיצוניים==

* [http://stars.astro.illinois.edu/sow/alpheratz.html אלפרץ באתר של ג'ים קלר]
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כוכבים כפולים
קטגוריה:תת-ענקים מסוג B
קטגוריה:כוכבי הסדרה הראשית מסוג A
קטגוריה:קבוצת הכוכבים אנדרומדה
פורד 7Y

פורד 7Y היא מכונית משפחתית קטנה שיוצרה על ידי חברת פורד הבריטית בין השנים 1938–1939. יוצרו 65,069 יחידות.
==מאפיינים==
* דגם סדאן
* דגם דה-לוקס
* 2 דלתות
* מנוע קדמי
* כסוי גלגל אחורי (בדגם הדה-לוקס)
* חלון אחורי - נפתח
* מגבים - נקודות האחיזה מעל החלק העליון של החלון הקדמי

== תמונות ==
<gallery>
קובץ:1938 Ford 8hp 7Y (27472990603).jpg| פורד 7Y, שנת 1938
קובץ:1938 Ford 8hp 7Y (27807151600).jpg| פורד 7Y, שנת 1938
קובץ:1938 Ford 8hp 7Y (27807171020).jpg| פורד 7Y, שנת 1938
קובץ:1938 Ford 8hp 7Y (28053557506).jpg| פורד 7Y, שנת 1938
קובץ:Ford Eight 1938.JPG| פורד 7Y, שנת 1938
</gallery>

==ראו גם==
* פורד
* פורד מודל Y
* פורד פרפקט

==לקריאה נוספת==
* [https://www.shannons.com.au/club/enthusiasts/ricky/garage/1937-ford-7y/ פורד 7Y ]

==קישורים חיצוניים==

קטגוריה:מכוניות משפחתיות
7Y
קטגוריה:דגמי מכוניות שהושקו ב-1938
קטגוריה:מכוניות בריטיות
בארון ואקה

בארון דיוואווסי ואקה (בנאורית: Baron Divavesi Waqa, נהגה: ; נולד ב-31 בדצמבר 1959) הוא פוליטיקאי נאורי שכיהן כנשיא נאורו משנת 2013 עד 2019. לפני כן כיהן כשר החינוך בממשלת נאורו, ומשנת 2003 עד 2019 היה חבר הפרלמנט של נאורו.

== ביוגרפיה ==
ואקה נולד במחוז בוה ב-31 בדצמבר 1959.

ואקה נבחר בבחירות לראשונה לפרלמנט של נאורו במאי 2003 מטעם מחוז בוה. הוא כיהן כשר החינוך בממשלת נאורו תחת הנשיא לודוויג סקוטי, אך הוא נאלץ לעזוב את תפקידו לאחר שהוחלף על ידי רנה האריס, ונותר כחבר פרלמנט.

ביוני 2013 נבחר ואקה לנשיאות נאורו לאחר שהצליח להביס את שר האוצר לשעבר ומועמד האופוזיציה רולנד קון בתמיכתם של 13 חברי פרלמנט שהצביעו בעד מול חמישה שהצביעו נגד. הנשיא לשעבר מרקוס סטיבן בירך על היבחרו והוריש לו את ממשלתו.

בחודש ינואר 2014 שרד ואקה הצבעת אי-אמון שהועלתה נגדו בפרלמנט לאחר שהביא לגירושו של שופט השלום התושב היחיד, האוסטרלי פיטר לו, ולביטול אשרת השהייה של נשיא בית המשפט העליון ג'פרי ארנס, אף הוא אזרח אוסטרליה. הפרלמנט של נאורו האשים את ממשלתו בחוסר תפקוד, לאחר שהממשלה גם ביקשה לנסח הצעת חוק מצב חירום בעזרתם של עורכי דין מפיג'י. לאחר שהצבעת אי-האמון נכשלה, ואקה המשיך לכהן בתפקידו.

ביוני 2017 ביקר בישראל ופגש את נשיא המדינה ראובן ריבלין.<ref></ref> בדצמבר 2017 תמכה נאורו בהצבעה באו"ם בהכרה ההאמריקאית בירושלים כבירת ישראל, ושבועיים לפני כן תרמה ישראל מערכת טיהור שפכים לנאורו בעלות של כ-250 אלף שקל.<ref></ref>

בבחירות באוגוסט 2019 ואקה הפסיד את מושבו בפרלמנט ואיבד את הנשיאות; לאחר מכן בהצבעה בפרלמנט נבחר ליונל אינגימאה לנשיא החדש.

== קישורים חיצוניים ==

== הערות שוליים ==

קטגוריה:נשיאי נאורו
קטגוריה:שרי חינוך
קטגוריה:בוגרי אוניברסיטת מונש
קטגוריה:ילידי 1959
פורד מודל Y

פורד מודל Y היא מכונית משפחתית קטנה שיוצרה על ידי חברת פורד: פורד צרפת Ford SAF) Ford Société Anonyme Française), פורד בריטניה ופורד גרמניה בין השנים 1932–1937.

יוצרו 175,000 יחידות, מהן 153,117 באנגליה, ו-11,121 בגרמניה.

פורד מודל Y היה הדגם הראשון של פורד ששווק מחוץ לארצות הברית. הפורד מודל Y שווק גם באוסטרליה, יפן, לטביה (הדגם היה קרוי בלטביה פורד Junior) וספרד, (הדגם היה קרוי בספרד Ford Forito).

המכונית הייתה קרויה באנגלית: Ford Model Y

פורד מודל Y לא נבנה בארצות הברית בגלל ייצור ה-Ford Model B בארצות הברית שמחירו היה כמעט זהה למחיר ה"פורד מודל Y."

פורד מודל Y

==גרסאות==
* 2 דלתות - סלון
* 4 דלתות - סלון
* 2 דלתות - קבריולה (2 מושבים)
* 2 דלתות - ואן
* 2 דלתות - טנדר

== תמונות ==
<gallery>
קובץ:1934 Ford Model Y Junior Fordor Saloon ANR936.jpg| פורד מודל Y, שנת 1934 (4 דלתות)
קובץ:Ford 8 May 1934 885cc.jpg| פורד מודל Y, שנת 1934 (2 דלתות)
קובץ:2010-05-16-hoek-by-RalfR-10.jpg| פורד מודל Y (2 דלתות)
קובץ: Voiture ancienne - Flickr - besopha.jpg| פורד מודל Y
קובץ:1935 Ford Model Y Junior Sport Cabriolet 2.jpg| פורד מודל Y, קבריולט, שנת 1935
קובץ:Ford Model Y Alpine Tourer (1933) (15164213573).jpg| פורד מודל Y, קבריולט, שנת 1933
קובץ:Ford Model Y tourer (1935) (20907602080).jpg| פורד מודל Y, קבריולט, שנת 1935
קובץ:1932 Ford Model Y Junior Tudor Saloon JNZ533.jpg|פורד מודל Y, שנת 1932
קובץ:1933 Ford Model Y Junior Tudor Saloon K412.jpg|פורד מודל Y, גרסת סלון, שנת 1933
קובץ:193X Ford Junior Saloon.jpg|פורד מודל Y, גרסת סלון

</gallery>

==ראו גם==
* פורד
* פורד מודל C 10
* פורד 7Y
* פורד פרפקט

==לקריאה נוספת==
* [https://www.youtube.com/watch?v=3r-M7Y5Mz8U| פורד מודל Y ] (1:24 דקות), יו-טיוב

==קישורים חיצוניים==

קטגוריה:מכוניות משפחתיות
Y
קטגוריה:דגמי מכוניות שהושקו ב-1932
קטגוריה:מכוניות בריטיות
הפסגה (כתב עת)

שער הקובץ השמיני של המאסף, נדפס בשל בעיות רישוי תחת השם "עין הפסגה"
הפסגה היה שמו המקורי של מאסף תורני בעריכת הרב הלל דוד הכהן טריווש שראה אור בסוף המאה ה-19 בווילנה, בוורשה ובפיוטרקוב. כתב העת נדפס מתוך מטרה מוצהרת לשמש במה למענה נגדי למאמרי ביקורת המקרא, ביקורת התלמוד וביקורת נגד גדולי הפוסקים, שפורסמו בעיתונות העברית הכללית ובספרות המחקר העברית המתחדשת.

מטרת כתב העת הוצגה בידי העורך בפתח הגיליון הראשון: .

במאסף "הפסגה" פורסם לראשונה "ספר השטרות" של רב האי גאון מכתב יד.

על גבי גיליונות "הפסגה" הותקפו בין היתר האישים הבאים: רב צעיר (חיים טשרנוביץ), בשל ספריו ומאמריו על תולדות ההלכה; חיים זליג סלונימסקי ושמואל אלכסנדרוב בשל עמדתם בנושא נס פך השמן.

==קובצי המאסף==
הקובץ הראשון יצא לאור באביב תרנ"ה (1895) ובסך הכל נדפסו עשרה קבצים. שבעת הכרכים הראשונים נערכו בידי הרב טריווש והודפסו בדפוס האלמנה והאחים ראם בווילנה, הקובץ השמיני נערך בידי בנו הרב קלמן טריווש וחתנו הרב אברהם זקהיים שערך גם את שני הקבצים האחרונים.

בשל בעיות רישוי שהערים הממשל הרוסי שונה שמו של המאסף חליפות, השם המקורי "הפסגה" הוצג תמיד בצורה בולטת ונוספה לו מילת קידומת כדי לשנות את שמו: הר הפסגה, ראש הפסגה (מתרנ"ז), אשדות הפסגה (מתרנ"ח), אשדות הפסגה (מתר"ס) ועין הפסגה (מתרס"ב). הקבצים השמיני והתשיעי יצאו לאור בוורשה והעשירי בפיוטרקוב.

==כותבים בולטים==
בין הכותבים הבולטים במאסף: הרב יהודה לייב פישמן מימון שפרסם בו את פרסומיו הראשונים, שאול חנא קוק, אברהם אליהו הרכבי, רבי משה רוזין (אף הוא חתנו של העורך), רבי יצחק שלמה יואל שרמן מראוונה.

==לקריאה נוספת==
* יהודה רובינשטיין, הפסגה (ווילנא־וורשה־פיוטרקוב), בתוך: יצחק לוין (עורך), אוצר כתבי־עת תורניים: ביבליוגרפיה של כתבי עת תורניים... בשנות תנ"א – תש"ח. ניו יורק: דפוס האחים שולזינגר, תש"מ עמ' 228–230.

==קישורים חיצוניים==
;גיליונות המאסף
* 
* 
* 
* 

קטגוריה:כתבי עת תורניים
יצחק ברודסקי

יצחק ברודסקי (ברוסית: Исаак Израилевич Бродский; 6 בינואר 1883 - 14 באוגוסט 1939 לנינגרד) היה צייר יהודי סובייטי - אוקראיני.

==קורות חיים==
נולד בסופייבקה. אביו ישראל, היה סוחר. ב-1896 סיים את לימודיו בבית ספר בעיר ברדיאנסק, לאחר מכן בין 1896 ל-1902 הוא למד בבית ספר לאמנות באודסה. ב-1902 הוא התקבל ללימודים באקדמיה לאמנות בסנקט פטרבורג, הוא היה במשך חמש שנים תלמידו של איליה רפין. בין שנים 1909–1911 על חשבונה של האקדמיה הוא טייל בגרמניה, צרפת, ספרד ואיטליה, בין היתר הוא ביקר אצל מקסים גורקי שהתגורר על האי קאפרי בין השנים 1906–1913.

ברודסקי היה פעיל מבחינה פוליטית, הוא לקח חלק בהתקוממותם של הסטודנטים במהפכת 1905, וב-1907 הוא צייר מספר קריקטורות בשביל עיתונים אופוזיצאונריים. הוא לא היה פעיל בחיי יהודי רוסיה, אך בכל זאת ב-1907 הוא צייר ציור הנקרא פוסלה פוגרומה (לאחר הפוגרום) והוא היה חבר באגודה היהודית לקידום האמנות.

ב-1917 הוא התחיל לצייר את דיוקנו של אלכסנדר קרנסקי וסיים את המלאכה ב-1918 לאחר שממשלת מעבר כבר נפלה. אחרי מהפכת אוקטובר הוא התמקד בציור דיוקנאות של ראשי המהפכה, כגון: לנין, סטלין ואחרים. לאחר השלמת דיוקנו של סטלין ב-1928 הוא הפך לצייר הבלתי-רשמי של חברי המפלגה. ב-1932 הוא הפך למרצה באקדמיה הכלל-רוסית לאמנות בלנינגרד וב-1934 הוא הפך למנהלה של האקדמיה.

ברודסקי נודע כאספן אמנות שתרם למוזיאונים רבים ולאחר מותו דירתו הפכה למוזיאון.

ברודסקי נפטר ב-14 באוגוסט 1939 בלנינגרד ושם נקבר. שנה לאחר מותו יצא לאור ספר האוטוביוגרפיה שלו.

==גלריה==
{| align=center
|<gallery widths="230px" heights="170px" perrow="4">
AleksandrKerenskiPorIsaacBrodsky1918.jpeg|דיוקן של אלכסנדר קרנסקי.
Brodky with daughter.jpg|ברודסקי עם בתו.
Ilya Repin by Isaak Brodsky (1912).jpg|איליה רפין.
Brodskiy's Lenin.jpg|לנין.
 </gallery>
|}

==קישורים חיצוניים==

* הלל קזובסקי, 
* 
* [https://web.archive.org/web/20140706222721/http://www.rah.ru/museums/muzey_kvartira_i_i_brodskogo.php דירתו של ברודסקי, כיום חלק ממוזיאון אמנות]
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ציירים יהודים אוקראינים
קטגוריה:ציירים יהודים רוסים
קטגוריה:מקבלי עיטור לנין
קטגוריה:אספני אמנות יהודים
קטגוריה:סובייטים שנולדו ב-1883
קטגוריה:נפטרים ב-1939